D ô v o d o v á  s p r á v a
Všeobecná časť: 
	Ministerstvo dopravy, pôšt a telekomunikácií Slovenskej republiky predkladá návrh nariadenia vlády Slovenskej republiky o technických požiadavkách na potlačovanie elektromagnetického rušenia spôsobeného poľnohospodárskymi traktormi a lesnými traktormi   podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov  a podľa § 5 ods. 26, § 6 ods. 16, § 7 ods. 19 a § 8 ods. 24 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov (ďalej len „zákon č. 725/2004 Z. z.“).
Predloženým nariadením vlády sa do právneho poriadku Slovenskej republiky preberá smernica Rady 75/322/EHS z 20. mája 1975 o aproximácii právnych predpisov členských štátov o rádiovom odrušení zážihových kolesových poľnohospodárskych alebo lesných traktorov, v znení smernice Komisie 2000/2/ES zo 14. januára 2000, v znení smernice Komisie 2001/3/ES z 8. januára 2001, v znení smernice Európskeho parlamentu a Rady 2003/37/ES z 26. mája 2003 a v znení Aktu o podmienkach pristúpenia pripojenom k Zmluve o pristúpení Slovenskej republiky k Európskej únii.
Týmto nariadením vlády sa ustanovujú technické požiadavky o potlačovaní elektromagnetického rušenia spôsobeného kolesovými poľnohospodárskymi traktormi alebo kolesovými lesnými traktormi (elektromagnetická kompatibilita). 
Predložený návrh nariadenia vlády je v súlade s Ústavou Slovenskej republiky, zákonom č. 725/2004 Z. z., s medzinárodnými zmluvami, ktorými je Slovenská republika viazaná, ako aj s právom Európskych spoločenstiev a Európskej únie. 
Materiál nemá finančný, ekonomický, environmentálny vplyv, ani vplyv na zamestnanosť a na podnikateľské prostredie.
Prerokovanie návrhu nariadenia vlády Radou hospodárskej a sociálnej dohody Slovenskej republiky nie je potrebné.

Doložka zlučiteľnosti 
právneho predpisu 
s právom Európskych spoločenstiev a Európskej únie
1.	Predkladateľ právneho predpisu: 
Vláda Slovenskej republiky.
2.	Názov návrhu právneho predpisu:
Návrh nariadenia vlády Slovenskej republiky na potlačovanie elektromagnetického rušenia spôsobeného poľnohospodárskymi traktormi a lesnými traktormi. 
3.	Problematika návrhu právneho predpisu:
a)	je upravená v práve Európskych spoločenstiev 
-	v primárnom práve v Zmluve o založení Európskeho spoločenstva v platnom znení (Hlava V – Doprava a kapitola 3. Hlavy VI. Zbližovanie práva Zmluvy o založení Európskeho spoločenstva v platnom znení) 
-	v sekundárnom práve 
v smernici Rady 75/322/EHS z 20. mája 1975 o aproximácii zákonov členských štátov o technických požiadavkách o potlačovaní elektromagnetického rušenia spôsobeného poľnohospodárskymi alebo lesnými traktormi  v znení smernice Komisie 2000/2/ES zo 14. januára 2000, v znení smernice Komisie 2001/3/ES z 8. januára 2001, a v znení Aktu o podmienkach pristúpenia pripojenom k Zmluve o pristúpení Slovenskej republiky k Európskej únii.
•	 v smernici Európskeho parlamentu a Rady 2003/97/ES z 10. novembra 2003 o aproximácii právnych predpisov členských štátov, ktoré sa vzťahujú na typové schválenie zariadení pre nepriamy výhľad a vozidiel vybavených takými zariadeniami, o zmene a doplnení smernice 70/156/EHS a o zrušení smernice 71/127/EHS v znení smernice Komisie 2005/27/ES,
b)	nie je upravená v práve Európskej únie,
c)	nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev.
4.	Záväzky Slovenskej republiky vo vzťahu k Európskym spoločenstvám a Európskej únii:
a)	z Aktu o podmienkach pristúpenia pripojenom k Zmluve o pristúpení Slovenskej republiky k Európskej únii nevyplývajú pre Slovenskú republiku v danej oblasti žiadne záväzky,
b)	v rámci Aktu o podmienkach pristúpenia pripojenom k Zmluve o pristúpení Slovenskej republiky k Európskej únii nebolo v danej oblasti dohodnuté žiadne prechodné obdobie,
z gestorstva smerníc vyplýva pre Slovenskú republiku povinnosť prebrať smernicu  Rady 75/322/EHS z 20. mája 1975 o aproximácii právnych predpisov členských štátov o rádiovom odrušení zážihových motorov kolesových poľnohospodárskych alebo lesných  traktorov   v znení    smernice Komisie 2000/2/ES zo 14. januára 2000, v znení smernice Komisie 2001/3/ES z 8. januára 2001,  v znení smernice Európskeho Parlamentu a Rady 2003/37/ES z 26. mája 2003 a v znení Aktu o podmienkach pristúpenia pripojenom k Zmluve o pristúpení Slovenskej republiky k Európskej únii.
c)	 v danej oblasti nebolo začaté konanie proti Slovenskej republike o porušení    Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení,
d) Smernica Rady 75/322/EHS z 20. mája 1975 o aproximácii právnych predpisov členských štátov o rádiovom odrušení zážihových motorov kolesových poľnohospodárskych alebo lesných  traktorov v znení smernice Komisie 2000/2/ES zo 14. januára 2000, v znení smernice Komisie 2001/3/ES z 8. januára 2001, v znení smernice Európskeho Parlamentu a Rady 2003/37/ES z 26. mája 2003 a v znení Aktu o podmienkach pristúpenia pripojenom k Zmluve o pristúpení Slovenskej republiky k Európskej únii je prebratá v úplnom rozsahu týmto nariadením vlády.
5.	Stupeň zlučiteľnosti návrhu nariadenia s právom Európskych spoločenstiev alebo právom Európskej únie
- úplný.
6. Gestor a spolupracujúce rezorty:
Ministerstvo dopravy, pôšt a telekomunikácií Slovenskej republiky. 
Osobitná časť:
K § 1
Vymedzujú sa motorové vozidlá, na ktoré sa vzťahuje nariadenie vlády. 
K § 2
	Na účely nariadenia vlády sa definujú základné pojmy.
K § 3
Určujú sa technické požiadavky na elektromagnetickú kompatibilitu, ktoré musia pre typové schválenie ES  poľnohospodárskych traktorov alebo  lesných traktorov vyvolanú zážihovými motormi, montovanými do  poľnohospodárskych alebo lesných traktorov (ďalej len „traktor“) spĺňať ich komponenty, systémy alebo samostatné technické jednotky.  
Technické požiadavky sú ustanovené v prílohách smernice 75/322/EHS v platnom znení, ktoré sa preberajú týmto nariadením vlády formou aproximačného odkazu.
K § 4 a 5
Upravuje sa typové schválenie ES vozidla, komponentu, systému alebo samostatnej technickej jednotky vzhľadom na elektromagnetickú kompatibilitu a ich uvádzanie na trh, do prevádzky a používania. Kompetencie v danej oblasti sú rozdelené medzi Ministerstvo dopravy, pôšt a telekomunikácií SR (schvaľovanie technickej spôsobilosti vozidiel aj komponentov podľa zákona č. 725/2004 Z. z.) a Ministerstvo hospodárstva SR (obchod, ochrana spotrebiteľa podľa zákona č. 128/2002 Z. z.). 
K § 6
Upravujú sa prechodné obdobia.

K § 7

Vymedzuje transponovaný právny akt Európskych spoločenstiev.
K § 8 

Navrhuje sa účinnosť  nariadenia vlády.